Nakon desetljeća istraživanja
i milijardi dolara potrošenih na klinička ispitivanja,
i dalje imamo problem s primjenom lijekova protiv raka.
Pacijentima još uvijek dajemo kemoterapiju,
koja je toliko neprecizna,
da, iako ubija stanice raka,
djelomično ubija i ostatak vašeg tijela.
Da, razvili smo selektivnije lijekove,
ali je i dalje problematično unijeti ih u sâm tumor
pa se oni, na kraju, talože i u drugim organima,
ili izlučuju urinom,
što je posve uzaludno trošenje.
Pojavljuju se područja poput mojeg,
gdje pokušavamo obložiti te lijekove,
kako bismo ih zaštitili dok putuju tijelom.
No, ove izmjene uzrokuju probleme
za čije rješavanje radimo dodatne izmjene.
Želim reći da nam je potreban bolji način primjene lijekova.
Stoga predlažem,
umjesto da koristimo samo ideju koju je stvorio čovjek,
zašto ne koristiti ideju iz prirode?
Imuno stanice su prilagodljiva prijevozna sredstva koja putuju našim tijelom,
u potrazi za znakovima bolesti
i stižu do mjesta povrede svega nekoliko minuta nakon povrede.
Stoga vas pitam,
ako imuno stanice već putuju do mjesta povrede ili bolesti
u našem tijelu,
zašto ne dodati još jednog putnika?
Zašto ne koristiti imuno stanice za dostavu lijekova,
u izlječenju nekih od najvećih problema
vezanih za oboljenja?
Ja sam biomedicinska inženjerka
i želim vam ispričati priču o tome kako koristim imuno stanice
kako bih riješila jedan od najvećih problema vezanih za rak.
Znate li da se preko 90 posto smrtnih slučajeva od raka
može pripisati njegovom širenju?
Dakle, ako možemo zaustaviti ove stanice raka
u širenju od prvobitnog tumora k udaljenom mjestu,
možemo zaustaviti rak u mjestu
i vratiti ljudima više njihovog života.
Za ovu posebnu misiju,
odlučili smo dostaviti nanočesticu sačinjenu od lipida,
koji su isti gradivni elementi koje sadrži i vaša stanična membrana.
Tu smo dodali i dvije posebne molekule.
Jedna je e-selektin,
a ponaša se kao ljepilo
koje veže nanočesticu za imuno stanicu.
Drugi protein je "trail".
To je terapeutski lijek koji ubija stanice raka,
ali ne i obične stanice.
Kada spojite ovo dvoje,
dobivate ubojiti pokretni stroj.
Kako bismo ovo testirali, proveli smo eksperiment na mišu.
Ubrizgali smo nanočestice,
a one su se skoro trenutno vezale za imuno stanice u krvotoku.
Zatim smo ubrizgali stanice raka kako bismo simulirali proces,
kojim se stanice raka šire našim tijelom.
I otkrili smo nešto vrlo uzbudljivo.
Otkrili smo da je u testnoj grupi,
preko 75 posto stanica raka koje smo na početku ubrizgali, umrlo ili umire,
u usporedbi sa samo oko 25 posto.
Zamislite ovo - manje količine stanica bile su u mogućnosti
proširiti se na drugi dio tijela.
I to samo dva sata poslije terapije.
Naši rezultati su bili zapanjujući, objavljeni su i u par zanimljivih članaka.
U stvari, moj omiljeni naslov bio je:
„Ljepljive kuglice mogu zaustaviti širenje raka“.
(Smijeh)
Ne mogu vam opisati koliko su moji kolege uživali u uspjehu,
znajući da njihove ljepljive kuglice jednog dana mogu izliječiti rak.
(Smijeh)
Ipak, mogu vam reći da su napravili neke prilično uzbudljive
i poticajne majice.
Bilo je ovo i moje prvo iskustvo da razgovaram s pacijentima,
gdje su me pitali kada će naša terapija biti dostupna.
Čuvam ove priče da se podsjetim važnosti znanosti,
znanstvenika i pacijenata.
Naši rezultati brzog djelovanja su bili vrlo zanimljivi,
ali nam je preostalo još jedno pitanje:
mogu li te naše ljepljive kuglice,
naše čestice vezane za imuno stanice,
zaista zaustaviti širenje raka?
Vratili smo se našem životinjskom uzorku i pronašli tri važna dijela.
Naši prvobitni tumori bili su manji kod liječenih životinja,
bilo je manje stanica u opticaju
te je bilo vrlo malo ili nimalo stanica tumora u udaljenim organima.
Ovo nije bila samo pobjeda za nas i naše ljepljive kuglice.
Ovo je bila pobjeda i za mene
u primjeni lijeka,
i ona predstavlja promjenu modela,
revoluciju,
pomak od korištenja lijekova, njihovog ubrizgavanja
i očekivanja da će otići na prava mjesta u tijelu,
do korištenja imuno stanica, kao posebnih dostavljača u vašem tijelu.
Za ovaj primjer smo koristili dvije molekule, e-selektin i "trial",
no, mogućnosti lijekova koji se mogu koristiti su nebrojene.
Pričala sam o raku,
ali gdjegod da je bolest, tamo idu i imuno stanice.
Ovo se može koristiti za bilo koju bolest.
Zamislite uporabu imuno stanica za dostavu ključnih tvari za zarastanje rana
nakon povrede leđne moždine,
ili da koristimo imuno stanice za dostavu lijekova uz krvno-moždanu barijeru,
u liječenju Parkinsonove ili Alzheimerove bolesti.
Ovo su za mene najuzbudljivije ideje vezane za znanost.
Iz svog kuta, vidim toliko puno obećanja i mogućnosti.
Hvala vam.
(Pljesak)